CELEX: 32003R0874
Language: hu
Date: 2003-05-06 00:00:00
Title: A Tanács 874/2003/EK rendelete (2003. május 6.) az Európai Közösség és a Kiribati Köztársaság között létrejött, a kiribati halászati övezeten belüli halászatról szóló megállapodás megkötésérõl

220                HU                                  Az Európai Unió Hivatalos Lapja                                          11/46. kötet
32003R0874
2003.5.22.                                       AZ EURÓPAI UNIÓ HIVATALOS LAPJA                                                    L 126/1
                                                  A TANÁCS 874/2003/EK RENDELETE
                                                              (2003. május 6.)
           az Európai Közösség és a Kiribati Köztársaság között létrejött, a kiribati halászati övezeten belüli
                                              halászatról szóló megállapodás megkötéséről
           AZ EURÓPAI UNIÓ TANÁCSA,
           tekintettel az Európai Közösséget létrehozó szerződésre, és különösen annak 37. cikkére, összefüggésben
           300. cikkének (2) bekezdésével és 300. cikke (3) bekezdésének első albekezdésével,
           tekintettel a Bizottság javaslatára (1),
           tekintettel az Európai Parlament véleményére (2),
           mivel:
           (1)    A Közösség és a Kiribati Köztársaság tárgyalásokat folytatott, és parafált egy halászati megállapodást, amely
                  halászati lehetőségeket biztosít a közösségi halászoknak a halászat szempontjából Kiribati felségterületéhez
                  és joghatósága alá tartozó vizeken.
           (2)    A Közösség érdeke, hogy jóváhagyja az említett megállapodást.
           (3)    Meg kell határozni a halászati lehetőségek tagállamok közötti elosztásának módszerét,
           ELFOGADTA EZT A RENDELETET:
                                                                    1. cikk
           Az Európai Közösség és a Kiribati Köztársaság között létrejött, a kiribati halászati övezeten belüli halászatról szóló
           megállapodást a Közösség nevében a Tanács jóváhagyja.
           A megállapodás szövegét csatolták e rendelethez.
                                                                    2. cikk
           A megállapodás jegyzőkönyvében rögzített halászati lehetőségeket a tagállamok között a következőképpen kell
           felosztani:
           – erszényes kerítőhálós Franciaország:           rendelkezésre álló engedélyek 27 %-a
              halászhajók:
                                        Spanyolország:      rendelkezésre álló engedélyek 73 %-a,
           – hosszú horogsoros Spanyolország:               6 hajó
              halászhajók:
                                        Portugália:         6 hajó.
           Amennyiben a tagállamok engedélykérelmei nem merítik ki a jegyzőkönyvben rögzített valamennyi halászati
           lehetőséget, a Bizottság figyelembe veheti bármely más tagállam engedélykérelmeit is.
                                                                    3. cikk
           Azon tagállamok, amelyek hajói e megállapodás alapján halásznak, a közösségi halászhajók harmadik országok
           vizein és a nyílt tengereken való fogásainak megfigyelése tekintetében a 2847/93/EGK tanácsi rendelet részletes
           alkalmazási szabályainak megállapításáról szóló, 2001. március 14-i 500/2001/EK bizottsági rendelettel (3)
           összhangban értesítik a Bizottságot a kiribati halászati övezeten belül fogott egyes halállományok mennyiségéről.
           (1) 2002. december 10-i javaslat (a Hivatalos Lapban még nem tették közzé).
           (2) 2003. április 8-i vélemény (a Hivatalos Lapban még nem tették közzé).
           (3) HL L 73., 2001.3.15., 8. o.
 ---pagebreak--- 11/46. kötet      HU                               Az Európai Unió Hivatalos Lapja                               221
                                                                 4. cikk
           Ez a rendelet az Európai Unió Hivatalos Lapjában való kihirdetését követő hetedik napon lép hatályba.
                   Ez a rendelet teljes egészében kötelező és közvetlenül alkalmazandó valamennyi tagállamban.
                   Kelt Brüsszelben, 2003. május 6-án.
                                                                                        a Tanács részéről
                                                                                             az elnök
                                                                                         P. EFTHYMIOU